Зараз у свеце чатботаў наогул – вар’ятня. Штогод філантроп Х’ю Лойбнер збірае ў сваёй нью-йоркскай кватэры пару-тройку кампутарных спецыялістаў дзеля таго, каб выявіць, якая з апошніх распрацовак наблізілася да чалавечага ўмення весці гаворку. Ужо не першы год ALICE, ELIZA, Eugene і Tony спрабуюць пераканаць Лойбнера і кампанію, што менавіта яны лепшыя за ўсіх. Чатыры гады запар першае месца займала ALICE, а яе стваральнік Рычард Уолес атрымліваў фінансавую ўзнагароду. Але ў 2005 годзе галоўны прыз у 3000 долараў узяла новая распрацоўка – George.